**TIRGUS IZPĒTES NOTEIKUMI**

*video sagatavošanai par garo distances pārgājienu maršrutu “Mežtaka”*

Rīgā, 2021. gada 22. novembrī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Aija Neilande tālr. 26147139e-pasts: aija.neilande@kurzemesregions.lv |

1. **PAKALPOJUMS**
	1. Iepirkuma priekšmets ir video sagatavošana, kuru mērķis ir popularizēt garās distances pārgājiena maršrutu “Mežtaka” Latvijā un Lietuvā (CPV kods 92111260-2 informatīvo videofilmu ražošana). Video garums ~ 3 min.
	2. Iepirkuma priekšmets ir detalizētāk aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	3. Iepirkuma priekšmets tiek finansēts no Interreg V-A Igaunijas – Latvijas pārrobežu sadarbības programmas 2014.-2020. gadam līdzfinansētā projekta Nr. LLI-448 “Mežtakas izveide Latvijā un Lietuvā un Jūrtakas pagarināšana Lietuvā” (Pārgājienu projekts).
	4. Pakalpojuma sniegšanas termiņš: 2022.gada 1.pusgads.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir saimnieciski izdevīgākais piedāvājums, kura ietvaros tiks vērtēta cena, izpildes laiks un piedāvātās video idejas koncepcijas atbilstība Mežtakai, un saskaņa un/vai papildinātība ar jau izstrādātajiem video produktiem.

1. **PIEDĀVĀJUMA IESNIEGŠANAS NOTEIKUMI**

Piedāvājums (intereses izteikšana dalībai tirgus izpētē) iesniedzams līdz **2021. gada 3. decembrim plkst. 17.00,** nosūtot aizpildītu pieteikuma formu (2. pielikums) uz e-pastu: aija.neilande@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un ieinteresētie pretendenti tiks aicināti uz sarunām par savu redzējumu video sagatavošanai (aptuvenā koncepcija, iesk. saturisko, tehnisko, māksliniecisko risinājums, izmaksas).
		2. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		3. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		4. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		5. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.

Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo saimnieciski izdevīgāko piedāvājumu, kura ietvaros tiks vērtēta cena, izpildes laiks un piedāvātās video idejas koncepcijas atbilstība Mežtakai, un saskaņa un/vai papildinātība ar jau izstrādātajiem video produktiem.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojumu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo piegādātāju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgo piegādi un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.

1.pielikums

**TEHNISKĀ SPECIFIKĀCIJA**

video izveidei par garās distances pārgājienu maršrutu “Mežtaka”

**1. PROJEKTA APRAKSTS**

Kurzemes plānošanas reģions ievieš projektu LLI-448, “Mežtakas izveide Latvijā un Lietuvā un Jūrtakas pagarināšana Lietuvā”, kura ietvaros tiek veidota informācijas datu bāze, ceļveži, kartes, lai popularizētu šo galamērķi. Vairāk informācijas par projekta rezultātiem – [www.meztaka.lv](http://www.meztaka.lv)

**2. DARBA UZDEVUMS**

* 1. **Izpildītājs** sagatavo video, kuru mērķis ir popularizēt garās distances pārgājiena maršrutu “Mežtaka” Latvijā un Lietuvā.
		1. 1 video, ar garumu ~ 3 min., par “Mežtaku” Latvijā no Rīgas līdz Latvijas – Lietuvas robežai pie Gramzdas un Lietuvā no Latvijas – Lietuvas robežas pie Skodas līdz Lietuvas – Polijas robežai pie Lazdijai, t.sk. izveidojot inforgrafiku par pieejamo galamērķu ķēdi.
	2. **Prasības pakalpojuma izpildei:**
		1. Izpildītājs sagatavo video gala koncepciju, Izpildītājam un Pasūtītājam kopīgi vienojoties.
		2. Koncepcija ietver aprakstu par video saturisko, tehnisko un māksliniecisko risinājumu, kas atbilst video mērķa grupām, kā arī tēla reklāmas klipu filmēšanas principiem.
		3. Video nepieciešams nodrošināt subtitrus:
			1. Subtitru rakstiskā un infografikas rakstiskā daļa video ir jānodrošina latviešu, lietuviešu un angļu valodās. Viena video ietvaros ir izmantojama tikai viena valoda;
		4. Video iekļaujama fona Izpildītāja radīta oriģinālmūzika vai iegādāta mūzika, kuru Izpildītājam ir tiesības izplatīt, apstrādāt un izmantot. Izpildītājs uzņemas atbildību par nelikumīgu mūzikas izmantošanu Pasūtītāja video un atbild par visiem zaudējumiem un prasījumiem, kas Pasūtītājam varētu tikt izvirzīti par nelikumīgu mūzikas lietošanu video. Muzikālais fons jāsaskaņo ar Pasūtītāju.
		5. Sižeta montāžā par video Izpildītājs izmanto datoranimācijas grafiskus elementus, ilustrējot Latvijas un Lietuvas atrašanās vietu Eiropā un maršruta atzīmi kartē (maršruta trasējumu nodrošina Pasūtītājs). Datorgrafikas elementu izveidei ir jāizmanto pieejamo maršruta “Mežtaka” izstrādātais vizuālais stils (nodrošina Pasūtītājs).
		6. Video veidošanai filmēšana veicama Kurzemē, Rīgas reģionā un Lietuvā. Video veidošanai izpildītājam jānodrošina režisora un operatora darbs izbraukumā, nepieciešamais tehniskais aprīkojums atbilstoši video koncepcijai (kamera, objektīvi, gaismas, droni, kameru stabilizatori, apgaismojums u.c.), aktieris/-i/apmeklētāji, ja tādi plānoti scenārijā un atbilstošais inventārs (atbilstošs takas gājēju apģērbs, apavi, soma u.c., ja tādi nepieciešami scenārijā.
		7. Pasūtītāja rīcībā ir video materiāls Lietuvas Mežtakas daļai, kuru Izpildītājs varēs lietot, ja to paredzēs video koncepcija un darba izpildes veids - <https://drive.google.com/drive/folders/1mtC3vZhj47gtxtLoJF2Bh91Xfw0BpKQc?usp=sharing>
	3. **Videomateriāla mākslinieciskās (informatīvās) idejas galvenās tēzes.**

Video materiāls sniedz priekšstatu par maršrutu un tā dažādību visā tā garumā 1037 km no Lazdijai (Polijas/Lietuvas robeža) līdz Rīgai, izmantojot tēlainu kino valodu.

Viss maršruts ir sadalīts 10 posmos:

1. Džūkijas etnogrāfiskais reģions – no PL/LT robežas Lazdijai līdz Nemunaitis, 140 km
2. Gar Nemunas lokiem – no Nemunaitis līdz Pakuonis, 111 km
3. Kauņa un Kauņas apkārtne – no Pakuonis līdz Vilkijai, 79 km
4. Pa Dubīsas ielejas krastiem – no Vilkijai līdz Dengtiltis, 141 km
5. Žemaitijas etnogrāfiskais reģions – no Dengtiltis līdz Lietuvas / Latvijas robežai, 276 km
6. Dienvidkurzeme – no Lietuvas / Latvijas robežas līdz Snēpelei, 111 km
7. Kuldīga un apkārtne – no Snēpeles līdz Rendai, 53 km
8. Abavas senleja – no Rendas līdz Jaunmokām, 70km
9. Tukums un Ķemeru Nacionālais parks– no Jaunmokām līdz Bigauņciemam, 56 km
10. Jūrmala un Rīga – no Bigauņciema līdz Rīgai (Rātslaukumam), 51 km

Katram posmam jāieplāno vairākas filmēšanas vietas, lai viss maršruts būtu vienlīdzīgi atainots, taču saglabāta vizuālā dažādība video. Katrā posmā jāataino maršruta posmu raksturojošā vide un nozīmīgākie objekti, kas tiek definēti sadarbībā ar Pasūtītāju. Filmēšanas vietu izvēle jāsaskaņo ar Pasūtītāju.

Video un/vai datorgrafikas risinājumos saturā jāparādās maršruta marķējumam (ar krāsām uz kokiem, uzlīmes, norādes zīmes), informācijas stendiem, atpūtas vietām.

* + 1. Pakalpojuma īstenošanas laikā pakalpojuma izpildē radušās personāla un tehniskās izmaksas (projekta vadības, transporta, naktsmītņu, telefonsarunas u.tml. izdevumi) jāsedz pašam Izpildītājam.
		2. Izpildītājs veic video montāžu, izstrādā datorgrafiku, veic skaņas pēcapstrādi un gatavā materiāla sagatavošanu ar atbilstošajiem profesionālajiem standartiem tālākās izmantošanas risinājumiem – video izvietošanai projekta mājaslapā un citviet internetā, demonstrēšanai televīzijā, izstādēs un citos pasākumos.
		3. Tehniskās prasības nododamajiem video:
			1. Konteineris: MP4;
			2. Kodējums: H.264;
			3. Izšķirtspēja: Full HD 1920x1080 (1.0 *square pixels, progressive scan*)
			4. Josla: 20MB/S VBR;
			5. Audio kodējums: AAC;
			6. Audio parametri: Stereo, 48000Hz, 16-bit.
	1. **Pakalpojumu izpildes kārtība**
		1. Izpildītājs iepazīstas ar jau iepriekš izveidotajiem Jūrtakas (<https://youtu.be/qZ_SijPKzl0>) un Mežtakas Ziemeļdaļas video (<https://youtu.be/cPe14-zgJQE>), lai jaunā video koncepcija būtu saskaņa ar esošajiem video.
		2. Video veidošanas process norit projekta darbinieku vadībā, kuriem ir tiesības dot norādījumus par video saturu un informācijas atspoguļošanas veidu.
		3. Video veidošanas laikā projekta personālam ir tiesības pieprasīt iesniegt un pārbaudīt uzfilmētos materiālus, lai pārliecinātos par to atbilstību projekta prasībām. Neatbilstību gadījumā Pasūtītājs var pieprasīt veikt izmaiņas.
		4. Izpildītājs pats apmaksā pakalpojuma izpildē iesaistītā personāla darbu, aparatūras izmantošanu, kancelejas preču izdevumus, transporta izdevumus, dokumentu sagatavošanu un pavairošanu, telefona sarunas u. tml.
		5. Pasūtītājam ir tiesības sniegt Izpildītājam priekšlikumus un saistošus norādījumus nodevumu sagatavošanai, precizēšanai vai papildināšanai, kā arī pieprasīt atskaiti par padarīto.
		6. Visas autora mantiskās tiesības uz izgatavoto video, kā arī uz visiem video izveidošanai safilmētajiem materiāliem, ar pieņemšanas - nodošanas akta parakstīšanu tiek nodotas Pasūtītājam. Izpildītājs saglabā tiesības video ievietot savā portfolio, taču atsaucoties uz Pasūtītāja īpašumu.
		7. Video vizuālajā noformējumā jāievēro Interreg V-A Igaunijas – Latvijas pārrobežu sadarbības programmas 2014.-2020.g. vizuālās identitātes prasības, t.i., video noslēgumā jāiekļauj projekta nosaukums, programmas logo un publicitātes frāzes (nodrošina Pasūtītājs).
	2. **Nodevumi:**
		1. Izpildītājs iesniedz Pasūtītājam video gala variantus elektroniski un DVD formātā – atbilstoši tehniskajā specifikācijā norādītajām valodu prasībām.
		2. Izpildītājam nodevumu izstrādē ir saistoši Pasūtītāja priekšlikumi. Pasūtītājam ir tiesības nepieciešamības gadījumā pieprasīt nodevuma precizēšanu / papildināšanu.

2.pielikums

**PIETEIKUMS**

dalībai tirgus izpētē par video sagatavošanu projekta LLI-448 “Mežtakas izveide Latvijā un Lietuvā un Jūrtakas pagarināšana Lietuvā” (Pārgājienu projekts) ietvaros

Pretendents:

|  |  |
| --- | --- |
| Nosaukums: |  |
| Reģistrācijas numurs: |  |
| Juridiskā adrese: |  |
| Telefona numurs:  |  |
| Faksa numurs:  |  |
| E-pasts: |  |

|  |  |
| --- | --- |
| Kontaktpersona : |  |
| Telefona numurs:  |  |

iesniedzot šo pieteikumu, izsaka savu ieinteresētību video sagatavošanai projekta LLI-448 “Mežtakas izveide Latvijā un Lietuvā un Jūrtakas pagarināšana Lietuvā” (Pārgājienu projekts) ietvaros. Pretendents piedāvā sniegt pakalpojumus saskaņā ar darba uzdevuma prasībām.

**Izpildes laiks:**

|  |  |
| --- | --- |
| Video koncepcijas izstrāde un saskaņošana *(dienas)*  |  |
| Filmēšana *(dienas)*  |  |
| Montāža un datorgrafikas sagatavošana *(dienas)*  |  |
| Pasūtītāja sniegto priekšlikumu un norādīto precizējumu iestrādāšana *(dienas)* |  |

**Finanšu piedāvājums:**

|  |  |  |
| --- | --- | --- |
| Pozīcija | Cena bez PVN, EUR | Cena ar PVN, EUR |
| Mežtakas video sagatavošana |  |  |

**Pretendenta pārstāvis:**

|  |  |
| --- | --- |
| **Vārds, Uzvārds** |  |
| **Ieņemamais amats** |  |
| **Paraksts** |  |
| **Vieta, datums** |  |